pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ห่วงน้ำท่วม จ.สุโขทัย เตรียมหารือรองอธิบดีกรมชลประทาน บ่ายวันนี้
วันจันทร์ที่ 2 ตุลาคม 2566
02/10/2566
นายกฯ ห่วงน้ําท่วม จ.สุโขทัย เตรียมหารือรองอธิบดีกรมชลประทาน บ่ายวันนี้
นายกฯ ห่วงน้ําท่วม จ.สุโขทัย เตรียมหารือรองอธิบดีกรมชลประทาน บ่ายวันนี้
วันนี้ (2 ต.ค. 66) เวลา09.30น. ณ ห้องรอยัลจูบิลี่บอลรูมอาคารชาเลนเจอร์ชั้น1เมืองทองธานี นายเศรษฐาทวีสินนายกรัฐมตรีและรัฐมนตรีว่าการกระทรวงการคลังให้สัมภาษณ์สื่อมวลชนถึงสถานการณ์น้ําท่วมภายหลังจากที่ได้เดินทางไปรับฟังบรรยายสรุปที่กรมชลประทานถนนสามเสน เมื่อวันที่1ต.ค. ที่ผ่านมาโดยนายกรัฐมนตรีกล่าวว่า ในวันศุกร์ที่6ต.ค.นี้ จะเดินทางลงพื้นที่จังหวัดอุบลราชธานีโดยจะไปเตรียมการ เพราะมวลน้ําลงไปทางนั้นมากจึงต้องลงไปดูในพื้นที่
นายกรัฐมนตรีกล่าวถึงสถานการณ์น้ําภาพรวมยังน่าเป็นห่วงอยู่ซึ่งจังหวัดสุโขทัยน้ําจะเข้าพื้นที่ในเวลา16.00น. วันนี้ซึ่งเมื่อเวลา08.00น. ที่ผ่านมา มีรายงานพื้นที่จังหวัดสุโขทัยเข้ามา ตนก็เห็นใจเพราะฝนตกตลอดเวลานายสมศักดิ์เทพสุทินรองนายกรัฐมนตรีลงพื้นที่ก็เพิ่งกลับมาเมื่อคืนที่ผ่านมาและเมื่อสักครู่ได้พูดคุยกับรัฐมนตรีหลายท่านซึ่งวันนี้มีภารกิจเยอะมาก
นายกรัฐมนตรีย้ํามีความเป็นห่วงเรื่องน้ําท่วม โดยจะมีการพูดคุยกับรองอธิบดีกรมชลประทานในฐานะรักษาการอธิบดีกรมชลประทานในเวลา15.00น. วันนี้ที่กระทรวงการคลังเพื่อลดผลกระทบให้ได้มากขึ้น ทั้งนี้ จากการที่รองนายกรัฐมนตรีและรัฐมนตรีที่ลงพื้นที่ มีเรื่องที่ต้องช่วยเหลือประชาชนเร่งด่วนหลายเรื่อง เช่น การบูรณาการทั้งถนนและความเดือดร้อนของประชาชน
รัฐบาลไทย-ข่าวทำเนียบรัฐบาล-รัฐบาลเชื่อมั่นความสำเร็จมาตรการ Visa Exemption จูงใจ นทท. จีน เที่ยวไทย คาดเงินสะพัดกว่า 140,300 ล้านบาท
วันจันทร์ที่ 2 ตุลาคม 2566
รัฐบาลเชื่อมั่นความสําเร็จมาตรการ Visa Exemption จูงใจ นทท. จีน เที่ยวไทย คาดเงินสะพัดกว่า 140,300 ล้านบาท
.....
นายชัย วัชรงค์ โฆษกรัฐบาล เผยถึงผลของมาตรการยกเว้นการตรวจลงตรา (Visa Exemption) เพื่อการท่องเที่ยวแก่นักท่องเที่ยวจีนและคาซัคสถาน ตั้งแต่ 25 ก.ย. 66 – 29 ก.พ. 67 ซึ่งผลพบว่าวันที่ 25 ก.ย. 66 วันเดียว นักท่องเที่ยวจีนเดินทางเข้าประเทศไทยถึง 10,988 คน และวันที่ 26 ก.ย. 66 มีมากถึง 11,160 คน
.
รายงานล่าสุดจากเอกอัครราชทูตสาธารณรัฐประชาชนจีนประจําประเทศไทย เผย ทันทีที่รัฐบาลประกาศใช้ Visa Exemption ได้กระแสตอบรับกลายเป็น Talk of China ยอดผู้เข้าชมเว็บไซต์เพื่อท่องเที่ยวในประเทศไทยเพิ่มขึ้นหลายเท่าตัว และมียอดจองเฉพาะในเดือนตุลาคมเข้ามาแล้วกว่า 650,000 คน ขณะที่สื่อต่างชาติล้วนให้ความสนใจ นําเสนอข่าวการท่องเที่ยวไทยที่กลับมาได้รับความนิยมจากชาวจีนต่อเนื่อง เช่น ยอดจองแพ็กเกจทัวร์จากบริษัท Spring Tours ตั้งแต่วันที่ 28 ก.ย. – 1 ต.ค. 66 ถูกขายจนเกือบเต็ม การค้นหาสถานที่ท่องเที่ยวของไทยในเว็บไซต์Trip.comเพิ่มขึ้น 800%
.
สะท้อนความสําเร็จจากนโยบายดังกล่าว ที่สามารถกระตุ้นตลาดนักท่องเที่ยวจีน ให้เป็นอีกกลไกสําคัญขับเคลื่อนเศรษฐกิจไทย รวมทั้งพลิกฟื้นตัวเลขการเติบโตของอุตสาหกรรมท่องเที่ยวไทย ถือเป็นเวลาที่เหมาะสม ครอบคลุมช่วง Golden week ที่นักท่องเที่ยวชาวจีนนิยมออกเดินทางท่องเที่ยว ต่อเนื่องถึงช่วงเทศกาลวันหยุดปีใหม่
.
ขณะที่ ททท. คาดการณ์ว่า มาตรการ Visa Exemption นี้ จะกระตุ้นตลาดนักท่องเที่ยวจีน ให้เดินทางเข้าประเทศไทยรวมประมาณ 4.01 – 4.4 ล้านคนในปี 66 และ ในช่วง 5 เดือนที่มีมาตรการยกเว้นการตรวจลงตราจะมีจํานวนนักท่องเที่ยวจีน ประมาณ 2,888,500 คน สร้างรายได้ 140,313 ล้านบาท
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาจิตเวชยาเสพติด ตั้งมินิธัญญารักษ์แล้ว 42 แห่ง
วันจันทร์ที่ 2 ตุลาคม 2566
รัฐบาลเร่งแก้ปัญหาจิตเวชยาเสพติด ตั้งมินิธัญญารักษ์แล้ว 42 แห่ง
วันศุกร์ที่ 22 กันยายน 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าแก้ปัญหาเรื่องจิตเวชยาเสพติด ซึ่งเป็นนโยบาย Quick Win มีระยะเวลา 100 วัน
โดยจะจัดทําทะเบียนคัดกรอง บําบัดรักษาและฟื้นฟูกลุ่มผู้ป่วยจิตเวชยาเสพติดที่มีความเสี่ยงสูงต่อการก่อความรุนแรงทั่วประเทศ เร่งรัดจัดตั้ง 4สหายและมินิธัญญารักษ์ให้ครอบคลุมทั่วประเทศแบบไร้รอยต่อ ซึ่งปัจจุบันจัดตั้งมินิธัญญารักษ์แล้ว 42 แห่ง
ในโรงพยาบาลสังกัดสํานักงานปลัดกระทรวงสาธารณสุขและจะเสนอให้มีอัตรากําลังพยาบาลวิชาชีพระดับชํานาญการพิเศษ
และนักจิตวิทยาคลินิกเพื่อรองรับการดําเนินงานรวมถึงสนับสนุนการบําบัดยาเสพติดโดยใช้ชุมชนเป็นฐานให้ครอบคลุมร้อยละ 50 ของชุมชนทั่วประเทศพร้อมทั้งขยายระบบบําบัดดูแลผู้ป่วยผ่านเทเลเมดิซีนภายใน 6 เดือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตรียมขยายโอกาสส่งแรงงานไทยไปทำงานต่างแดน 100,000 อัตรา
วันจันทร์ที่ 2 ตุลาคม 2566
02/10/2566
เตรียมขยายโอกาสส่งแรงงานไทยไปทํางานต่างแดน 100,000 อัตรา
วันจันทร์ที่ 25 กันยน 2566
ต่อจากนี้ไป ขอเชิญรับฟังไทยคู่ฟ้า
รัฐบาลขับเคลื่อนนโยบายส่งเสริมและขยายตลาดแรงงานไทยในต่างประเทศ ตั้งเป้าหมาย 100,000
อัตราภายในปี 2567
โดยจะส่งเสริมแรงงานไทยไปทํางานต่างประเทศอย่างถูกกฎหมายในตลาดแรงงานเดิมที่มีความต้องการแรงงา
นเพิ่มขึ้นในตําแหน่งงานใหม่ เช่น สวีเดน ฟินแลนด์ อิสราเอล ญี่ปุ่น เกาหลี ไต้หวัน
และขยายตลาดแรงงานไปยังประเทศใหม่ ๆ
รวมทั้งเจรจาเพื่อให้เกิดข้อตกลงที่เป็นประโยชน์สูงสุดต่อแรงงานไทย
โดยเน้นกลุ่มแรงงานกึ่งฝีมือและทักษะฝีมือ เช่น พยาบาล ผู้ช่วยพยาบาล ในซาอุดีอารเบีย
ภาคการก่อสร้างในกาตาร์ ภาคบริการ ท่องเที่ยว และขนส่งในจอร์แดน ภาคเกษตรในนิวซีแลนด์
คนไทยที่ต้องการไปทํางานต่างประเทศ สอบถามได้ที่สํานักจัดหางานทั่วประเทศ หรือ โทรสายด่วน 1506 กด
2 กรมการจัดหางาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เริ่มแล้ววันนี้ การแจ้งความประสงค์เข้าร่วมมาตรการพักชำระหนี้ลูกค้ารายย่อยผ่าน BAAC Mobile
วันจันทร์ที่ 2 ตุลาคม 2566
02/10/2566
เริ่มแล้ววันนี้ การแจ้งความประสงค์เข้าร่วมมาตรการพักชําระหนี้ลูกค้ารายย่อยผ่าน BAAC Mobile
ธ.ก.ส. เปิดระบบการแจ้งความประสงค์และตรวจสอบสิทธิ์มาตรการพักชําระหนี้ลูกหนี้รายย่อยผ่านแอปพลิเคชัน “BAAC Mobile” เผยวันแรกมียอดผู้แจ้งความประสงค์แล้วกว่า 9,000 ราย
ธ.ก.ส. เปิดระบบการแจ้งความประสงค์และตรวจสอบสิทธิ์มาตรการพักชําระหนี้ลูกหนี้รายย่อยผ่านแอปพลิเคชัน “BAAC Mobile” เผยวันแรกมียอดผู้แจ้งความประสงค์แล้วกว่า 9,000 ราย โดยแจ้งความประสงค์ได้แล้วตั้งแต่บัดนี้จนถึง 31 มกราคม 2567 ซึ่ง ธ.ก.ส. จะนําข้อมูลมาพิจารณาเพื่อนัดหมายผู้ผ่านเกณฑ์ไปที่สาขาหรือจุดบริการที่นัดหมาย เพื่อจัดทําเอกสารที่เกี่ยวข้องและเข้ารับการประเมินศักยภาพ ความสามารถในการชําระหนี้ รวมถึงการเสริมความรู้ฟื้นฟูทักษะในการประกอบอาชีพต่อไป
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะรัฐมนตรีได้มีมติเห็นชอบให้ ธ.ก.ส. ดําเนินมาตรการพักชําระหนี้ให้กับเกษตรกรและบุคคลที่มีสถานะเป็นหนี้ปกติและหนี้ค้างชําระที่มีต้นเงินคงเป็นหนี้ทุกสัญญารวมกัน ณ 30 กันยายน 2566 ไม่เกิน 300,000 บาท ซึ่ง ธ.ก.ส. ได้เปิดระบบการแจ้งความประสงค์และตรวจสอบสิทธิ์ผ่านแอปพลิเคชัน BAAC Mobile ตั้งแต่วันนี้เป็นต้นไป เพียงกรอกหมายเลขบัตรประจําตัวประชาชนของผู้แสดงความประสงค์ พร้อมหมายเลขโทรศัพท์ที่สามารถติดต่อได้ จากนั้นระบบจะมีการประมวลข้อมูลตรวจสอบคุณสมบัติ เพื่อนัดหมายผู้ผ่านเกณฑ์และผู้ค้ําประกันไปที่สาขาหรือจุดบริการที่นัดหมาย เพื่อจัดทําเอกสารที่เกี่ยวข้องเพื่อเข้ารับการประเมินศักยภาพและความสามารถในการชําระหนี้ รวมถึงการเสริมความรู้ฟื้นฟูทักษะในการประกอบอาชีพภายใต้แนวทาง “ตลาดนํา นวัตกรรมเสริม เพิ่มรายได้ใหม่” เพื่อให้มีรายได้ที่เพิ่มขึ้นหลังการพักชําระหนี้ พร้อมเตรียมผลิตภัณฑ์สินเชื่อที่เหมาะสมในการฟื้นฟูการประกอบอาชีพ วงเงินสูงสุดไม่เกิน 100,000 บาท ในการจัดหาปัจจัยการผลิต เพื่อให้เกษตรกรสามารถยืนได้อย่างมั่นคงหลังการพักชําระหนี้ โดยในการเปิดระบบวันแรก ณ เวลา 17.00 น. มีผู้แจ้งความประสงค์แล้วจํานวน 9,481 ราย
ธ.ก.ส. ขอเชิญชวนลูกค้าที่ประสงค์จะเข้าร่วมมาตรการฯ สามารถดาวน์โหลดและสมัครใช้งานแอปพลิเคชัน BAAC Mobile ได้บนระบบ IOS และ Android ผ่านทาง App store และ Play store เท่านั้น หรือในกรณีที่ไม่สะดวก สามารถติดต่อแจ้งความประสงค์เข้าร่วมมาตรการที่สาขาใกล้บ้านทั่วประเทศ ซึ่งพนักงานจะอํานวยความสะดวกในการแจ้งความประสงค์ผ่าน BAAC Mobile เพื่อเข้าสู่ระบบการประมวลผลและตรวจสอบสิทธิ์เช่นเดียวกัน ทั้งนี้ การแสดงความประสงค์เข้าร่วมมาตรการพักชําระหนี้ จะต้องเป็นไปตามความสมัครใจของลูกหนี้ ซึ่งหากลูกค้าผ่านเกณฑ์การพิจารณา จะได้รับการแจ้งเตือนนัดหมายสําหรับการยืนยันตัวตนเข้าร่วมมาตรการฯ ผ่านแอปพลิเคชัน BAAC Mobile ต่อไป หรือสอบถามรายละเอียดเพิ่มเติมได้ที่ Call Center 02 555 0555 หรือ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-“สินเชื่อกรุงไทยใจป้ำ” กู้ง่าย อนุมัติไว ผ่านแอปฯ เป๋าตัง  เปิดตัวเดือนเดียว ยื่นขอกู้กว่า 2 แสนราย
วันจันทร์ที่ 2 ตุลาคม 2566
02/10/2566
“สินเชื่อกรุงไทยใจป้ํา” กู้ง่าย อนุมัติไว ผ่านแอปฯ เป๋าตัง  เปิดตัวเดือนเดียว ยื่นขอกู้กว่า 2 แสนราย
ธนาคารกรุงไทยปลื้มกระแสตอบรับสินเชื่อ “กรุงไทยใจป้ํา” ผ่านแอปฯ เป๋าตัง ตอบโจทย์ไลฟ์สไตล์ยุคดิจิทัล  กู้ง่าย อนุมัติไว  ได้เงินก้อน รับเงินทันที ผ่อนสบาย  การันตีด้วยยอดผู้สนใจยื่นขอสินเชื่อ หลังเปิดตัวได้เดือนเดียวพุ่งกว่า 2 แสนราย วงเงินกว่า 600 ล้าน
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นขับเคลื่อนยุทธศาสตร์การพัฒนาเทคโนโลยีและนวัตกรรมทางการเงิน เพื่อยกระดับคุณภาพชีวิตของคนไทยทุกกลุ่ม สามารถเข้าถึงแหล่งเงินทุนได้อย่างครอบคลุมและทั่วถึง ด้วยผลิตภัณฑ์ สินเชื่อกรุงไทยใจป้ํา ผ่านแอปพลิเคชัน “เป๋าตัง” ที่ตอบโจทย์ไลฟ์สไตล์ในยุคดิจิทัล กู้ง่าย อนุมัติไว ทุกขั้นตอนครบ จบในแอปฯ เดียว สะดวกและรวดเร็ว
สินเชื่อกรุงไทยใจป้ํา ผ่านแอปฯ เป๋าตัง กู้ง่าย ไม่มีบัญชีเงินเดือนกับกรุงไทยก็ กู้ได้ เพียงเปิดบัญชีออมทรัพย์ “เป๋ามีตัง” ผ่านแอปฯ เป๋าตัง โดยไม่มีกําหนดเงินฝากขั้นต่ํา อนุมัติไว ไม่ต้องมีหลักประกัน หรือคนค้ําประกัน ได้เงินก้อน วงเงินสูงสุด 5 เท่าของรายได้ต่อเดือน รับเงินทันที กรณีได้รับอนุมัติสินเชื่อและกดยอมรับสินเชื่อในเวลาทําการของธนาคาร ผ่อนสบาย เฉลี่ยหมื่นละ 10 บาทต่อวัน นานสูงสุด 60 เดือน
การพัฒนาผลิตภัณฑ์ สินเชื่อกรุงไทยใจป้ํา ผ่านแอปฯ เป๋าตัง เป็นการตอกย้ําถึงนโยบายการดําเนินงานของธนาคาร ในการนําเทคโนโลยีมาใช้ให้เกิดประโยชน์ เพื่อต่อยอดทางธุรกิจให้มีประสิทธิภาพเพิ่มขึ้น โดยหลังจากธนาคารเปิดให้บริการตั้งแต่เดือนสิงหาคม - เดือนกันยายน 2566 ได้รับการตอบรับจากลูกค้าเป็นอย่างดี มีผู้สนใจยื่นขอสินเชื่อแล้วมากกว่า 200,000 ราย รวมวงเงินกว่า 600 ล้านบาท อีกทั้งยังตอบสนองเป้าหมายการพัฒนาที่ยั่งยืน (SDG Goals) ขององค์การสหประชาชาติ (UN) ได้แก่ เป้าหมายส่งเสริมการเติบโตทางเศรษฐกิจที่ต่อเนื่อง ครอบคลุม และยั่งยืน การจ้างงานเต็มที่ มีผลิตภาพ และการมีงานที่เหมาะสมสําหรับทุกคน (Decent Work and Economic Growth) และเป้าหมายลดความไม่เสมอภาคภายในประเทศและระหว่างประเทศ (Reduced Inequalities)
ผู้สนใจสมัครสินเชื่อได้ที่ https://paotang.onelink.me/UDQF/cnpvp5sw ศึกษารายละเอียดเพิ่มเติมได้ที่ https://krungthai.com/link/jaipump-pr
รัฐบาลไทย-ข่าวทำเนียบรัฐบาล-กรมทางหลวง รายงานสถานการณ์น้ำท่วมประจำวันที่ 2 ตุลาคม 2566 ในพื้นที่จังหวัดลำปาง และสุโขทัย ผ่านไม่ได้ 2 แห่ง พร้อมแนะนำเส้นทางเลี่ยง
วันจันทร์ที่ 2 ตุลาคม 2566
กรมทางหลวง รายงานสถานการณ์น้ําท่วมประจําวันที่ 2 ตุลาคม 2566 ในพื้นที่จังหวัดลําปาง และสุโขทัย ผ่านไม่ได้ 2 แห่ง พร้อมแนะนําเส้นทางเลี่ยง
....
จากสถานการณ์ร่องมรสุมพาดผ่านประเทศไทยตอนบนในช่วงตลอดสัปดาห์ที่ผ่านมา ส่งผลให้ภาคเหนือ และภาคตะวันออกเฉียงเหนือมีฝนตกหนักก่อให้เกิดปัญหาน้ําท่วมในหลายพื้นที่ กรมทางหลวง (ทล.) กระทรวงคมนาคม ได้สั่งการให้สํานักงานทางหลวง แขวงทางหลวง หมวดทางหลวงในพื้นที่ ลงพื้นที่ติดตามสถานการณ์น้ําท่วมอย่างใกล้ชิด และจัดเจ้าหน้าที่คอยอํานวยความสะดวกแก่ประชาชน เพื่อบรรเทาความเดือดร้อนให้ได้รับความสะดวกปลอดภัยในการสัญจรโดยเร็วที่สุดอย่างต่อเนื่อง ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่มีความห่วงใยประชาชนผู้ประสบภัยในครั้งนี้ พร้อมทั้งเฝ้าระวังตลอด 24 ชั่วโมง โดย ทล. ได้สรุปสถานการณ์อุทกภัยประจําวันที่ 2 ตุลาคม 2566 เวลา 14.00 น. พบทางหลวงถูกน้ําท่วมในพื้นที่ 2 จังหวัด ได้แก่ จังหวัดลําปาง และสุโขทัย 4 สายทาง 4 แห่ง การจราจรผ่านไม่ได้ 2 แห่ง ดังนี้
1. จังหวัดลําปาง
- ทล.1102 ในพื้นที่อําเภอแม่พริก สาย พระบาท - บ้านหล่า ช่วง กม. ที่ 2+400 - 3+000 ระดับน้ํา 90 ซม. ให้ใช้เส้นทางเลี่ยงท้องถิ่นแทน พร้อมจัดเจ้าหน้าที่คอยอํานวยความสะดวกด้านการจราจร
2. จังหวัดสุโขทัย
- ทล.1195 ในพื้นที่อําเภอศรีสําโรง สาย เตว็ดใน - วังไม้ขอน ช่วง กม.ที่ 12+750 - 13+150 ระดับน้ํา 35 ซม. แนะนําทางเลี่ยงให้ใช้ทางแยกเกาะวงษ์เกียนติ์ และทางแยก อบต.วังทอง พร้อมจัดเจ้าหน้าที่คอยอํานวยความสะดวกด้านการจราจร
ทั้งนี้ ขอให้ประชาชนเดินทางด้วยความระมัดระวัง ปฏิบัติตามป้ายเตือนน้ําท่วม ป้ายแนะนํา และคําแนะนําของเจ้าหน้าที่อย่างเคร่งครัด เพื่อความปลอดภัยในการเดินทาง พร้อมช่วยเหลือผู้ประสบภัยและเฝ้าระวังสถานการณ์ตลอดเวลา หากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือ สามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วน ทล. โทร. 1586 (ฟรีตลอด 24 ชั่วโมง) และติดตามการรายงานสถานการณ์สภาพเส้นทางได้ที่ www.doh.go.th หรือ ทวิตเตอร์ ทล. @prdoh1
รัฐบาลไทย-ข่าวทำเนียบรัฐบาล-ผู้ว่าฯ แพร่ เผยสถานการณ์อุทกภัย มีพื้นที่ได้รับผลกระทบแล้ว 5 อำเภอ 40 ตำบล 198 หมู่บ้าน 837 ครัวเรือน
วันอาทิตย์ที่ 1 ตุลาคม 2566
01/10/2566
ผู้ว่าฯ แพร่ เผยสถานการณ์อุทกภัย มีพื้นที่ได้รับผลกระทบแล้ว 5 อําเภอ 40 ตําบล 198 หมู่บ้าน 837 ครัวเรือน
ผู้ว่าฯ แพร่ เผยสถานการณ์อุทกภัย มีพื้นที่ได้รับผลกระทบแล้ว 5 อําเภอ 40 ตําบล 198 หมู่บ้าน 837 ครัวเรือน
เมื่อวันที่ 30 ก.ย. 66 เวลา 14.00 น. นายชุติเดช มีจันทร์ ผู้ว่าราชการจังหวัดแพร่ ได้รายงานสถานการณ์ผลกระทบจากสถานการณ์ฝนตกหนักในพื้นที่จังหวัดแพร่ ทําให้เกิดน้ําป่าไหลหลากเข้าท่วมบ้านเรือนประชาชน และพื้นที่การเกษตร
"สถานการณ์ปัจจุบัน ฝนหยุดตกแล้ว บางพื้นที่น้ําได้ลดลงอย่างต่อเนื่อง โดยมีเพียงบางพื้นที่ปริมาณน้ํายังทรงตัว ทั้งนี้ ศูนย์บัญชาการเหตุการณ์ระดับจังหวัด อําเภอ และท้องถิ่น ได้แจ้งเตือนประชาชนในพื้นที่เสี่ยง ทั้งน้ําอ่างและน้ําท่า เฝ้าระวังและขนย้ายขึ้นที่สูง เพื่อป้องกันหากเกิดสถานการณ์เพิ่มเติม" ผวจ.แพร่ กล่าว
นายชุติเดช มีจันทร์ผู้ว่าราชการจังหวัดแพร่ กล่าวต่ออีกว่า จากสถานการณ์ดังกล่าว ไม่มีประชาชนและเจ้าหน้าที่ได้รับบาดเจ็บหรือเสียชีวิต แต่มีพื้นที่ได้รับผลกระทบ ได้แก่ อําเภอเมืองแพร่ อําเภอเด่นชัย อําเภอลอง อําเภอวังชิ้น และอําเภอสูงเม่น รวมจํานวน 5 อําเภอ 40 ตําบล 198 หมู่บ้าน 837 ครัวเรือน โดยทางจังหวัดได้ออกประกาศให้เป็นเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติ เพื่อบูรณาการช่วยเหลือผู้ประสบภัยพิบัติตามหลักเกณฑ์ที่กฎหมายกําหนด พร้อมทั้งได้นําข้อสั่งการของนายกรัฐมนตรี รองนายกรัฐมนตรีและรัฐมนตรีว่าการกระทรวงมหาดไทย มาเป็นแนวทางปฏิบัติโดยบูรณาการร่วมกับภาคีเครือข่ายทุกภาคส่วนในพื้นที่ ดําเนินการให้ความช่วยเหลือพี่น้องประชาชนตามแผนป้องกันและบรรเทาสาธารณภัย และแผนเผชิญเหตุอย่างเต็มกําลัง
นอกจากนี้ เมื่อเวลา 05.48 น. วันนี้ ได้เกิดเหตุรถด่วนพิเศษ ขบวนที่ 13 กรุงเทพอภิวัฒน์-เชียงใหม่ พลิกตะแคงตกรางทุกเพลาทุกล้อ ระหว่างแก่งหลวง - บ้านปิน บริเวณบ้านห้วยแม่ต้า ม.7 ตําบลบ้านปืน อําเภอลอง มีเจ้าหน้าที่การรถไฟแห่งประเทศไทยและผู้โดยสารบาดเจ็บเล็กน้อย โดยการรถไฟแห่งประเทศไทยแจ้งเปลี่ยนแปลงแผนการเดินรถ คือ 1) ขบวน 13 ลากจูงกลับเด่นชัย แล้วขนถ่ายผู้โดยสารทางรถยนต์จากเด่นชัยไปเชียงใหม่ 2) ขบวน 51 ขนถ่ายผู้โดยสารทางรถยนต์ จากเด่นชัยไปเชียงใหม่ 3) ขบวน 102 งดเดินทาง และ 4) ขบวน 8 งดเดินทาง
รัฐบาลไทย-ข่าวทำเนียบรัฐบาล-กรมทางหลวงชนบท ระดมเจ้าหน้าที่พร้อมเครื่องจักรเร่งจัดการต้นไม้และดินสไลด์ปิดทับเส้นทางจราจร   บนถนนสาย มส.3017 จังหวัดแม่ฮ่องสอน
วันจันทร์ที่ 2 ตุลาคม 2566
กรมทางหลวงชนบท ระดมเจ้าหน้าที่พร้อมเครื่องจักรเร่งจัดการต้นไม้และดินสไลด์ปิดทับเส้นทางจราจร   บนถนนสาย มส.3017 จังหวัดแม่ฮ่องสอน
เพื่ออํานวยความปลอดภัยให้กับประชาชน ตามข้อสั่งการของรัฐมนตรีว่าการกระทรวงคมนาคม ปัจจุบันสามารถสัญจรผ่านได้เรียบร้อยแล้ว
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง ระดมเจ้าหน้าที่พร้อมเครื่องจักรเร่งแก้ไขเปิดเส้นทางดินสไลด์และต้นไม้ที่ปิดทับขวางทางจราจรบนถนนทางหลวงชนบทสาย มส.3017 แยก ทล. 105 - บ้านสบโขง อําเภอสบเมย จังหวัดแม่ฮ่องสอน ช่วง กม. ที่ 5+400 - 5+420 หลังจากได้รับผลกระทบจากสถานการณ์อุทกภัย เกิดน้ําป่าไหลหลากกัดเซาะคันทางทรุดตัว ปัจจุบันสามารถสัญจรผ่านได้เรียบร้อยแล้ว เพื่ออํานวยความสะดวกปลอดภัยและบรรเทาความเดือดร้อนให้กับประชาชนสามารถสัญจรไป - มาได้ทันทีเมื่อเกิดเหตุ ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ทั้งนี้ ทช. จะเฝ้าระวังและติดตามสถานการณ์อุทกภัยอย่างใกล้ชิด พร้อมจัดเตรียมเครื่องมือ เครื่องจักร วัสดุอุปกรณ์ สะพานเบลีย์ ยานพาหนะ เพื่อเข้าบรรเทาความเดือดร้อนทันทีเมื่อเกิดเหตุ สามารถแจ้งเหตุอุทกภัยได้ที่แขวงทางหลวงชนบททั่วประเทศหรือติดต่อสายด่วน ทช. โทร. 1146
รัฐบาลไทย-ข่าวทำเนียบรัฐบาล-เห็นชอบลดอัตราค่าไฟฟ้าเพิ่มเติม เหลือไม่เกินหน่วยละ 3.99 บาท
วันจันทร์ที่ 2 ตุลาคม 2566
02/10/2566
เห็นชอบลดอัตราค่าไฟฟ้าเพิ่มเติม เหลือไม่เกินหน่วยละ 3.99 บาท
วันพุธที่ 20 กันยายน 2566
เห็นชอบลดอัตราค่าไฟฟ้าเพิ่มเติม เหลือไม่เกินหน่วยละ 3.99 บาท
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบปรับลดอัตราค่าไฟฟ้าเพิ่มเติม จากเดิมที่มติคณะรัฐมนตรีเมื่อวันที่ 13 กันยายน 2566
รับทราบแนวทางการปรับลดค่าไฟฟ้าของกระทรวงพลังงานลงจากเดิมหน่วยละ 4.45 บาท
เหลือในอัตราไม่เกินหน่วยละ 4.10 บาท ที่ประชุมคณะรัฐมนตรีเมื่อวันที่ 18 กันยายน 2566 ที่ผ่านมา
มีมติเห็นชอบให้ปรับลดอัตราค่าไฟฟ้าลงอีก เหลือในอัตราไม่เกินหน่วยละ 3.99 บาท
โดยให้มีผลตั้งแต่ค่าไฟฟ้ารอบบิลเดือนกันยายน – ธันวาคม 2566 ทั้งนี้
กระทรวงพลังงานอยู่ระหว่างเร่งหาแนวทางหรือมาตรการช่วยเหลือประชาชนกลุ่มที่จําเป็นต้องใช้น้ํามันเบนซิ
นในการประกอบอาชีพ เพื่อแบ่งเบาภาระค่าใช้จ่ายด้านพลังงานแก่ประชาชนต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานสลากฯ เร่งพัฒนาระบบรองรับ L6 ย้ำจ่ายเงินรางวัลงวด 1 ต.ค.ครบถ้วน
วันจันทร์ที่ 2 ตุลาคม 2566
02/10/2566
สํานักงานสลากฯ เร่งพัฒนาระบบรองรับ L6 ย้ําจ่ายเงินรางวัลงวด 1 ต.ค.ครบถ้วน
สํานักงานสลากฯ ชี้แจงกรณีสลากกินแบ่งรัฐบาลหกหลักแบบดิจิทัล งวด 1 ต.ค.2566 ที่รายงานผลการออกรางวัลผ่านแอปพลิเคชันเป๋าตัง ภายหลังจากการออกรางวัลเสร็จสิ้น พบว่ามีความล่าช้า ส่งผลกระทบต่อผู้ถูกรางวัล ไม่สามารถตรวจสอบความถูกต้องได้ทันทีเช่นงวดที่ผ่านมา
เมื่อวันที่ 2 ตุลาคม 2566 พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวชี้แจงถึงกรณีสลากกินแบ่งรัฐบาลหกหลัก แบบดิจิทัล งวดวันที่ 1 ตุลาคม 2566 ที่รายงานผลการออกรางวัลผ่านแอปพลิเคชันเป๋าตัง ภายหลังจากการออกรางวัลเสร็จสิ้น พบว่ามีความล่าช้า ส่งผลกระทบต่อผู้ถูกรางวัล ไม่สามารถตรวจสอบความถูกต้องได้ทันทีเช่นเดียวกับการออกสลากในทุกงวดที่ผ่านมา โดยสํานักงานฯ ไม่ได้นิ่งนอนใจและเร่งแก้ไข ทําให้สามารถจ่ายเงินรางวัลให้ผู้ถูกรางวัลทั้งหมดได้ภายในเวลา 22.00 น. ของวันที่ 1 ตุลาคม 2566 เรียบร้อยแล้ว
เนื่องจากในการออกสลากกินแบ่งรัฐบาล ในงวดวันที่ 1 ตุลาคม 2566 เป็นการออกรางวัลสลากกินแบ่งรัฐบาลหกหลัก หรือ แอลหก (L6) เป็นครั้งแรก โดยมีจํานวนสลาก L6 แบบดิจิทัล จํานวน 21 ล้านใบ ประกอบกับมีการใช้ระบบการขึ้นเงินรางวัลแบบใหม่ สํานักงานฯ และ ธนาคารกรุงไทย จึงเร่งพัฒนาแอปพลิเคชันเป๋าตัง เพื่อให้มีความสมบูรณ์มากที่สุด และได้เร่งแก้ไขให้เรียบร้อยแล้วในเวลาอันรวดเร็ว เพื่อไม่ให้ส่งผลกระทบต่อความไว้วางใจที่ประชาชน ผู้ซื้อสลากมีต่อสํานักงานฯ มาเป็นอย่างดีโดยตลอด และเชื่อมั่นว่า กรณีดังกล่าวจะไม่เกิดขึ้นอีกในการจ่ายรางวัลในงวดต่อ ๆ ไป
ผู้อํานวยการสํานักงานสลากฯ กล่าวเสริมว่า การจําหน่ายสลากกินแบ่งรัฐบาลหกหลัก แบบดิจิทัล หรือ สลากดิจิทัล ในงวดวันที่ 16 ตุลาคม 2566 โดยเริ่มจําหน่ายตั้งแต่เวลา 06.00 น. ของวันที่ 2 ตุลาคม 2566 เป็นไปตามปกติ ระบบการจําหน่ายผ่านแอปพลิเคชันเป๋าตังมีประสิทธิภาพ สามารถให้บริการประชาชนผู้ซื้อสลากฯ เข้าทํารายการซื้อสลากฯ ในราคา 80 บาททุกใบ ได้อย่างต่อเนื่อง
รัฐบาลไทย-ข่าวทำเนียบรัฐบาล-“วันนอร์-ทวี” ลงพื้นที่ปัตตานี ร่วมรำลึก “โรงเรียนเตรียมศึกษาวิทยา” อายุครบ ๑๐๔ ปี “วันนอร์” ชูกระทรวงยุติธรรมมีความสำคัญกับประชาชนทุกคน
วันอาทิตย์ที่ 1 ตุลาคม 2566
01/10/2566
“วันนอร์-ทวี” ลงพื้นที่ปัตตานี ร่วมรําลึก “โรงเรียนเตรียมศึกษาวิทยา” อายุครบ ๑๐๔ ปี “วันนอร์” ชูกระทรวงยุติธรรมมีความสําคัญกับประชาชนทุกคน
“วันนอร์-ทวี” ลงพื้นที่ปัตตานี ร่วมรําลึก “โรงเรียนเตรียมศึกษาวิทยา” อายุครบ ๑๐๔ ปี “วันนอร์” ชูกระทรวงยุติธรรมมีความสําคัญกับประชาชนทุกคน ไม่เว้นแม้แต่นักโทษในเรือนจํา “ทวี” ลั่นปรับนโยบาย ลดจํานวนผู้ต้องขังในเรือนจําไกลบ้าน
ในวันอาทิตย์ที่ ๑ ตุลาคม ๒๕๖๖ พันตํารวจเอก ทวี สอดส่อง พร้อมด้วย นายวันมูหะมัดนอร์ มะทา ประธานสภาผู้แทนราษฎร เดินทางไปที่โรงเรียนเตรียมศึกษาวิทยา อําเภอเมือง จ.ปัตตานี เพื่อร่วมงานรําลึก ๑๐๔ ปี มอาหดิลอูลูม และงานเปิดอาคารเรียน ๑๐๐ ปี มอาหดิลอูลูม โดยมี นางพาตีเมาะ สะดียามู ผู้ว่าราชการจังหวัดปัตตานี นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม รศ.ดร.อิสมาอีลลุตฟี จะปะกียา อธิการบดีมหาวิทยาลัยฟาฏอนี ดร.แวดือราแม มะมิงจิ ประธานมูลนิธิเพื่อการศึกษา ตลอดจนข้าราชการ ส.ส.ในพื้นที่ และคณะผู้บริหารพรรคประชาชาติ ดร.มูฮํามัด หะยีแวฮามะ ผู้รับใบอนุญาตโรงเรียน และนักเรียนปัจจุบัน รวมถึงศิษย์เก่าของโรงเรียน เข้าร่วมกิจกรรมเป็นจํานวนมาก
โอกาสนี้ พ.ต.อ.ทวี ได้เปิดกิจกรรมยิงธนู และร่วมยิงธนู ก่อนเยี่ยมชมนิทรรศการวิชาการ ขณะเดียวกันยังมี ๑๐ องค์กรร่วม ทั้งชมรมกํานัน-ผู้ใหญ่บ้าน กลุ่มปันจักสีลัต ชมรมอิหม่าม และสื่อมวลชนในพื้นที่ร่วมแสดงความยินดีในโอกาสที่ พันตํารวจเอก ทวี ได้รับตําแหน่งรัฐมนตรี
นายวันมูหะมัดนอร์ กล่าวบนเวทีตอนหนึ่งว่า กระทรวงยุติธรรมมีหน้าที่หลากหลาย รวมไปถึงการดูแลรับผิดชอบเด็ก ผู้ใหญ่ และทุกคน รวมถึงผู้ต้องขังในเรือนจําก็ต้องให้ความยุติธรรม ถ้าให้ความยุติธรรมไม่ได้ บ้านเมืองก็ไม่สงบ เราต้องน้อมรับเพื่อประโยชน์ของประเทศและเพื่อประชาชน และเราจะทํางานเพื่อประชาชน เพื่อสร้างความสงบสุขให้เกิดขึ้นให้ได้
ด้าน พันตํารวจเอก ทวี ได้ขึ้นกล่าวให้โอวาทตอนหนึ่งว่า กระทรวงยุติธรรมมีหน้าที่ปกป้องคุ้มครองประชาชนให้ได้รับความยุติธรรม ไม่ให้ถูกละเมิดสิทธิเสรีภาพ ไม่ให้ถูกโจมตีจากการกระทําที่ไม่ดี รวมถึงต้องพัฒนาและทําให้พื้นที่ปลอดจากยาเสพติด คนที่ทําหน้าที่ต้องมีความซื่อสัตย์ ไม่รับเงิน เจ้าหน้าที่ในกระทรวงยุติธรรมต้องได้รับความเป็นธรรม ต้องไม่ใช้ระบบอุปถัมภ์ ไม่ใช้ระบบพวกพ้อง ยึดหลักนิติธรรมและหลักสิทธิมนุษยชน ขอทุกคนร่วมมือทําให้พื้นที่ปลอดยาเสพติดเพื่อลูกหลาน
พันตํารวจเอก ทวี ยังกล่าวถึงเลขาธิการศูนย์อํานวยการบริหารจังหวัดชายแดนภาคใต้ (ศอ.บต.) คนใหม่ คือ พันตํารวจโท วรรณพงษ์ คชรักษ์ ซึ่งโอนย้ายไปจากกระทรวงยุติธรรมว่า ถึงแม้ไม่ได้เป็นคนพื้นที่ แต่มีความจริงใจเพื่อมาทํางานให้พี่น้องประชาชน
“ศอ.บต.คือน้ําเย็นที่สะอาดบริสุทธิ์ เป็นน้ําที่กินได้ สมัยผมดํารงตําแหน่งเลขาธิการ ศอ.บต. ผมก็ไม่ใช่คนพื้นที่ แต่ก็ได้พัฒนาและแก้ไขปัญหาหลายอย่าง เช่น แก้ปัญหาเครื่องแต่งกายให้ผู้ต้องขังชาย-หญิงในเรือนจําให้ถูกหลักศาสนา การเปิดปอเนาะอิสลามบูรพา หรือปอเนาะสะปอม”
สําหรับแนวนโยบายที่จะดําเนินการในส่วนของกระทรวงยุติธรรม พันตํารวจเอก ทวี กล่าวว่า ต้องไม่ให้มีการย้ายผู้ต้องขังไปอยู่พื้นที่ห่างไกล เพราะเราพรากเขาไปอยู่ในเรือนจําก็พอ อย่าไปพรากเขาจากสายสัมพันธ์ครอบครัว
พันตํารวจเอก ทวี ยังได้เน้นย้ําให้ทุกภาคส่วนร่วมหาแนวทางและร่วมทําพื้นที่ให้ปลอดยาเสพติด โดยพรรคการเมืองร่วมรัฐบาลทุกพรรคจะร่วมทํางานเป็นอันหนึ่งอันเดียวกัน เพื่อให้เป็นไปตามนโยบายรัฐบาลที่มีความจริงจังในการแก้ปัญหาที่จะทําให้ประชาชนมีความสุข
รัฐบาลไทย-ข่าวทำเนียบรัฐบาล-ปี 67 รัฐพร้อมขยายตลาด “แรงงานไทย” ในประเทศใหม่ ๆ กว่าแสนอัตรา
วันจันทร์ที่ 2 ตุลาคม 2566
ปี 67 รัฐพร้อมขยายตลาด “แรงงานไทย” ในประเทศใหม่ ๆ กว่าแสนอัตรา
.....
กระทรวงแรงงาน โดยกรมการจัดหางาน เผยภายในปี 67 จะดําเนินการขยายตลาดแรงงานไทย อย่างถูกต้องตามกฎหมาย ในต่างประเทศ จํานวน 100,000 อัตรา ประกอบด้วย:
.
• ตลาดแรงงานเดิม : ที่มีความต้องการ “จ้างแรงงานเพิ่มขึ้น” ในตําแหน่งงานใหม่ อาทิ ประเทศสวีเดน ประเทศฟินแลนด์ ประเทศอิสราเอล ประเทศญี่ปุ่น สาธารณรัฐเกาหลี ไต้หวัน
• ตลาดแรงงาน “ประเทศใหม่ ๆ” ที่มีแนวโน้มความต้องการจ้างแรงงานไทย รวมทั้งการเจรจาเพื่อให้เกิดการจัดทําข้อตกลงความร่วมมือด้านแรงงานมุ่งประโยชน์สูงสุดต่อแรงงานไทย โดยเน้นไปที่กลุ่มแรงงานกึ่งฝีมือและทักษะฝีมือ:
- ราชอาณาจักรซาอุดีอาระเบีย: ตําแหน่งพยาบาล ผู้ช่วยพยาบาล ผู้ดูแลผู้ป่วยและคนชรา
- ประเทศกาตาร์: แรงงานภาคก่อสร้าง ภาคบริการเกี่ยวกับท่าอากาศยานและรถไฟ ภาคการท่องเที่ยวและสุขภาพ และภาคการขนส่ง
- ประเทศจอร์แดน: แรงงานภาคเกษตร
- ประเทศนิวซีแลนด์: แรงงานทักษะฝีมือภาคบริการ ภาคเกษตร และแรงงานที่มีทักษะ ความรู้ ความชํานาญ เฉพาะสาขาที่ขาดแคลน:
> สถาปนิก
> ผู้เชี่ยวชาญทางด้านกฎหมาย
> ทันตแพทย์ และพยาบาลวิชาชีพ
- ประเทศโปรตุเกส: แรงงานเกษตรกรรมและงานร้านอาหาร
- ประเทศออสเตรเลีย: พ่อครัวคนไทยที่มี “ประกาศนียบัตร” จากกรมพัฒนาฝีมือแรงงาน
ระยะต่อไป กระทรวงแรงงานจะเร่งหารือร่วมกับหลายฝ่าย ทั้งนายจ้างในต่างประเทศ ประเทศปลายทาง ภาคเอกชนในประเทศไทย ตลอดจนหน่วยงานที่เกี่ยวข้องกับการจัดส่งแรงงานไทยไปทํางานต่างประเทศ
.
ทั้งนี้ หากส่งแรงงานไทยทํางานต่างประเทศได้ 100,000 คน นอกจากช่วยยกระดับคุณภาพชีวิตของแรงงานไทยทั้งหมดให้ดีขึ้นแล้ว ยังทําให้ 100,000 ครอบครัวของแรงงานมีโอกาสยกระดับคุณภาพชีวิตตามไปด้วย
.
ประชาชนที่ต้องการเดินทางไปทํางานต่างประเทศ สามารถสอบถามข้อมูลเพิ่มเติมได้ที่:
- สํานักงานจัดหางานจังหวัดทุกจังหวัด
- สํานักงานจัดหางานกรุงเทพมหานครพื้นที่ 1 - 10
- สายด่วนกระทรวงแรงงาน โทร.1506 กด 2 กรมการจัดหางาน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-โฆษกรัฐบาลชื่นชมและยินดีกับทีมนักกีฬาไทย ทำผลงานได้อย่างยอดเยี่ยมในกีฬาเอเชียนเกมส์ ครั้งที่ 19 รวมแล้ว 33 เหรียญรางวัล ไทยครองอันดับที่ 7 ของตาราง
วันจันทร์ที่ 2 ตุลาคม 2566
02/10/2566
โฆษกรัฐบาลชื่นชมและยินดีกับทีมนักกีฬาไทย ทําผลงานได้อย่างยอดเยี่ยมในกีฬาเอเชียนเกมส์ ครั้งที่ 19 รวมแล้ว 33 เหรียญรางวัล ไทยครองอันดับที่ 7 ของตาราง
โฆษกรัฐบาลชื่นชมและยินดีกับทีมนักกีฬาไทย ทําผลงานได้อย่างยอดเยี่ยมในกีฬาเอเชียนเกมส์ ครั้งที่ 19 รวมแล้ว 33 เหรียญรางวัล ไทยครองอันดับที่ 7 ของตาราง พร้อมเชิญชวนคนไทยส่งกําลังใจให้นักกีฬาไทยในช่วงครึ่งหลังของการแข่งขัน
วันนี้ (2 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลชื่นชมและยินดีกับทีมนักกีฬาไทยที่ทําผลงานได้อย่างยอดเยี่ยมในการแข่งขันมหกรรมกีฬาเอเชียนเกมส์ ครั้งที่ 19 (Hangzhou 2022 Asian Games) ณ เมืองหางโจว สาธารณรัฐประชาชนจีน ระหว่างวันที่ 23 กันยายน - 8 ตุลาคม 2566 ซึ่งตอนนี้ดําเนินการแข่งขันมาเกินครึ่งทางของการแข่งขันแล้ว โดยล่าสุด ประเทศไทยอยู่อันดับที่ 7 ของตารางสรุปเหรียญรางวัล (ณ วันที่ 2 ตุลาคม 2566) ได้แก่ เหรียญทอง 10 เหรียญ เหรียญเงิน 7 เหรียญ และเหรียญ ทองแดง 16 เหรียญ รวมทั้งหมด 33 เหรียญ (https://info.hangzhou2022.cn/en/results/all-sports/medal-standings.htm)
การแข่งขันเอเชียนเกมส์ ครั้งที่ 19 ในช่วงครึ่งหลังนี้ ทัพนักกีฬาไทย สามารถเก็บเหรียญเพิ่มได้อีกจากการแข่งขันกอล์ฟ ทั้งประเภทหญิงเดี่ยว และทีมหญิง ที่ทําผลงานได้อย่างยอดเยี่ยมได้รับเหรียญทองที่ 9 และ 10 มาได้สําเร็จ อย่างไรก็ตามยังมีกีฬาที่น่าสนใจให้แฟนกีฬาติดตามและเป็นกําลังใจให้นักกีฬาไทยอย่างต่อเนื่องจนถึงวันที่ 8 ตุลาคม 2566
“รัฐบาลชื่นชมทุกความสําเร็จของนักกีฬา โค้ชและหน่วยงานที่เกี่ยวข้องทุกภาคส่วน ในการเป็นส่วนหนึ่งของทีมนักกีฬาไทยในการแข่งขันเอเชียนเกมส์ ครั้งที่ 19 นี้ ขอบคุณความมุ่งมั่นและทุ่มเทของนักกีฬาทุกท่าน ที่ทําผลงานได้อย่างเต็มความสามารถ แม้ว่าจะมีผู้ที่ผิดหวังในการแข่งขันครั้งนี้ แต่รัฐบาลเชื่อว่าทุกคนทําสุดความสามารถ และได้เก็บเกี่ยวประสบการณ์เพื่อพัฒนาวงการกีฬา และผลงานในครั้งต่อไป พร้อมขอเชิญชวนคนไทยร่วมส่งแรงใจ แรงเชียร์ ติดตามการแข่งขันที่ยังคงมีต่อเนื่องถึงวันที่ 8 ตุลาคม 2566 นี้ เพื่อเป็นขวัญและกําลังใจให้กับทีมนักกีฬาไทย” นายชัยฯ กล่าว
รัฐบาลไทย-ข่าวทำเนียบรัฐบาล-"วราวุธ" รมว.พม. สั่งการ ปลัด พม. เตรียมทุกหน่วยงานทั่วประเทศ  เร่งช่วยเหลือกลุ่มเปราะบางเดือดร้อนจากน้ำท่วม
วันจันทร์ที่ 2 ตุลาคม 2566
"วราวุธ" รมว.พม. สั่งการ ปลัด พม. เตรียมทุกหน่วยงานทั่วประเทศ  เร่งช่วยเหลือกลุ่มเปราะบางเดือดร้อนจากน้ําท่วม
"วราวุธ" รมว.พม. สั่งการ ปลัด พม. เตรียมทุกหน่วยงานทั่วประเทศ  เร่งช่วยเหลือกลุ่มเปราะบางเดือดร้อนจากน้ําท่วม
วันที่ 1 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีความห่วงใยพี่น้องประชาชนในหลายพื้นที่ที่ประสบอุทกภัยและต้องการความช่วยเหลือ โดยได้สั่งการให้รองนายกรัฐมนตรีและรัฐมนตรี เร่งติดตาม กํากับการช่วยเหลือพี่น้องประชาชนอย่างมีประสิทธิภาพ
สําหรับกระทรวงการพัฒนาสังคมและความมั่นคงของมนุษย์ (พม.) มีการให้ความช่วยเหลือพี่น้องประชาชน โดยเฉพาะกลุ่มเปราะบางทั้งเด็กเล็ก ผู้สูงอายุ และคนพิการ เป็นต้น ในมิติของการฟื้นฟูเยียวยา หลังจากน้ําลด ว่า ความเสียหายที่เกิดขึ้นมีผลกระทบอย่างไรบ้าง ชีวิตความเป็นอยู่ได้รับผลกระทบอย่างไรบ้าง โดยจะเร่งให้ความช่วยเหลือเพื่อบรรเทาความเดือดร้อน ไม่ว่าจะเป็นเรื่องการดูแลซ่อมแซมที่อยู่อาศัย การช่วยเหลือเป็นเงินสงเคราะห์และเครื่องอุปโภคบริโภคที่จําเป็น และการประสานความช่วยเหลือกับภาคีเครือข่ายในพื้นที่ รวมทั้งการฟื้นฟูเยียวยาสภาพจิตใจ เพื่อให้พี่น้องประชาชนสามารถกลับมาใช้ชีวิตได้เป็นปกติโดยเร็วที่สุด
นายวราวุธ กล่าวเพิ่มเติมว่า ทั้งนี้ ตนได้มอบหมายให้นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ สั่งการให้พัฒนาสังคมและความมั่นคงของมนุษย์จังหวัด (พมจ.) พร้อมด้วยหน่วยงานทีม One Home พม. ทุกจังหวัดทั่วประเทศ เร่งหาข้อมูลและเตรียมตัวรับสถานการณ์น้ําท่วมในแต่ละพื้นที่ อีกทั้งสํารวจประชาชนกลุ่มเปราะบางว่ามีจํานวนเท่าไหร่ อาศัยอยู่ที่ไหนบ้าง และโอกาสที่จะได้รับผลกระทบเป็นอย่างไรบ้าง เพื่อเตรียมให้ความช่วยเหลือหลังน้ําลดได้อย่างมีประสิทธิภาพโดยเร็วที่สุด
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-“วราวุธ” รมว.พม. ดึงเครือข่าย เร่งช่วยชาวสุพรรณบุรี ซ่อมบ้านถูกพายุถล่มพังเสียหาย
วันจันทร์ที่ 2 ตุลาคม 2566
“วราวุธ” รมว.พม. ดึงเครือข่าย เร่งช่วยชาวสุพรรณบุรี ซ่อมบ้านถูกพายุถล่มพังเสียหาย
“วราวุธ” รมว.พม. ดึงเครือข่าย เร่งช่วยชาวสุพรรณบุรี ซ่อมบ้านถูกพายุถล่มพังเสียหาย
เมื่อวันที่ 30 ก.ย. 66เวลา 13.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดสุพรรณบุรี ณ ตําบลดอนมะสังข์ อําเภอเมืองสุพรรณบุรี เพื่อเร่งช่วยเหลือเรื่องที่อยู่อาศัยสําหรับผู้มีรายได้น้อย ซึ่งได้รับผลกระทบจากเหตุภัยพิบัติ เพลิงไหม้ และไล่รื้อ ด้วยการมอบงบประมาณจากสถาบันพัฒนาองค์กรชุมชน (องค์การมหาชน) สําหรับการซ่อมแซมบ้าน รวม 16 ครอบครัวๆ ละ 18,000 บาท รวมเป็นเงิน 288,000 บาท และมอบงบประมาณจากภาคประชาชน (คุณสมชาย – คุณรัชนี สุจิตต์ และคณะ) สําหรับการสร้างบ้าน จํานวน 1 หลัง เป็นเงิน 120,000 บาท พร้อมทั้งเยี่ยมให้กําลังใจครอบครัวผู้มีรายได้น้อยที่ได้รับผลกระทบจากพายุพัดบ้านพังเสียหาย จํานวน 2 ครอบครัว และมอบถุงยังชีพเครื่องอุปโภคบริโภคที่จําเป็น นอกจากนี้ มีการรับมอบอาหารแช่แข็งช่วยเหลือผู้ประสบวาตภัย จากบริษัท ฟอลคอนประกันภัย จํากัด (มหาชน) โดยมี นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ นายกฤษดา สมประสงค์ ผู้อํานวยการสถาบันพัฒนาองค์กรชุมชน (องค์การมหาชน) นายณัฐภัทร สุวรรณประทีป ผู้ว่าราชการจังหวัดสุพรรณบุรี นายสรชัด สุจิตต์ สมาชิกสภาผู้แทนราษฎรจังหวัดสุพรรณบุรี เขต 1 หน่วยงานทีม One Home พม. จังหวัดสุพรรณบุรี และหน่วยงานที่เกี่ยวข้อง ร่วมลงพื้นที่
นายวราวุธ กล่าวว่า วันนี้ มีหลายหน่วยงานมาร่วมกัน คือ กระทรวง พม. กระทรวงมหาดไทย โดยผู้ว่าราชการจังหวัดสุพรรณบุรี กรมป้องกันและบรรเทาสาธารณภัย (ปภ.) กระทรวงทรัพยากรธรรมชาติและสิ่งแวดล้อม และกระทรวงสาธารณสุข ซึ่งในจังหวัดสุพรรณบุรี เราทํางานร่วมกันมาตลอดเวลา โดยเงินแต่ละบาทที่เราเร่งรัดเพื่อแก้ไขปัญหาซ่อมแซมบ้านให้พี่น้องประชาชน และวันนี้ ทําให้เห็นว่า เราระดมสรรพกําลังในการช่วยเหลือกัน ถึงแม้เงินไม่ได้มีมาก แต่หัวใจสําคัญขึ้นอยู่กับความรวดเร็ว ซึ่งกระทรวง พม. โดย สถาบันพัฒนาองค์กรชุมชน (องค์การมหาชน) หรือ พอช. ดําเนินการอย่างรวดเร็ว และเราได้รับความช่วยเหลือจากพัฒนาสังคมและความมั่นคงของมนุษย์จังหวัดสุพรรณบุรี และหน่วยงานทีม One Home พม. แม้แต่กระทรวงทรัพยากรธรรมชาติฯ ได้เข้ามาช่วยเหลือน้ําบาดาล น้ําอุปโภคบริโภค ตลอดจนมีพรรคการเมือง ภาคธุรกิจเอกชน เข้ามาช่วยเหลืออีกด้วย เมื่อเกิดความเสียหาย
นายวราวุธ กล่าวต่อไปว่า การสํารวจความเสียหายที่เกิดจากพายุพัดบ้านเรือนพี่น้องประชาชน รวมกว่า 140 หลังคาเรือน ในพื้นที่ตําบลดอนมะสังข์และโคกโคเฒ่า เมื่อวันที่ 21 กันยายนที่ผ่านมา เราต้องทํางานใกล้ชิดกับ ปภ. ซึ่งมีการเบิกงบประมาณล่าช้า บางครั้งข้อมูลไม่ครบ ไม่ถูกต้อง เราต้องทําให้จบ ทําให้ครบ ถูกต้องตามระเบียบ เพื่อจะได้ช่วยเหลือพี่น้องประชาชนได้ต่อไป ขณะนี้ บ้านบางส่วนได้ซ่อมแซมเสร็จแล้ว บ้านบางส่วนกําลังซ่อมแซมอยู่ ซี่งงบประมาณของกระทรวง พม. และ ปภ. จะมาถึงมือของเราแน่นอน
“วันนี้ ดีใจที่ได้มาทํางานที่กระทรวง พม. ทําให้ทราบถึงกลไกในการที่จะมาช่วยพี่น้องประชาชนต่อไป จะได้มีความสุข มีคุณภาพชีวิตที่ดีขึ้น เมื่อยามเกิดปัญหา หน่วยงานราชการและทุกภาคส่วนในจังหวัดสุพรรณบุรี ไม่ได้ทอดทิ้งท่านไปไหน มาร่วมด้วยช่วยกัน” นายวราวุธ กล่าวในตอนท้าย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-ตั้ง One Stop Service และ War-room ปราบโจรออนไลน์ เน้นทำงานเชิงรุก “แจ้ง-จบ ใน 1 ชั่วโมง”
วันจันทร์ที่ 2 ตุลาคม 2566
ตั้ง One Stop Service และ War-room ปราบโจรออนไลน์ เน้นทํางานเชิงรุก “แจ้ง-จบ ใน 1 ชั่วโมง”
.....
กระทรวงดิจิทัลเพื่อเศรษฐกิจและสังคม มีนโยบายยกเครื่อง ปรับเปลี่ยนการทํางานครั้งใหญ่ เพื่อให้การปราบปราม “โจรออนไลน์ – แก๊งคอลเซนเตอร์” เกิดประสิทธิภาพสูงสุด ดังนี้
.
• ตั้ง Anti Online Scam Operation Center (AOC) หรือ ศูนย์ต่อต้านอาชญากรรมออนไลน์ เป็น One Stop Service สําหรับประชาชน และใช้ติดตามสถานการณ์ สั่งการ ปฏิบัติการป้องกันปราบปรามโจรออนไลน์
.
• ตั้ง War-room ภายใต้ AOC เพื่อแก้ปัญหาให้ประชาชนแบบเร่งด่วน เชิงรุก ตั้งเป้าหมาย "จบอายัดบัญชีการเงินได้ ใน 1 ชม. นับจากเวลาที่รับแจ้งเรื่อง" จากเหยื่อของโจรออนไลน์ หรือแก๊งคอลเซนเตอร์
• ตั้ง ทีมปฏิบัติการด้านต่าง ๆ (Special Taskforce) ทําทันที มีผลโดยเร็ว เช่น ทีมปฏิบัติการด้านพนันออนไลน์ เป็นต้น
• ยกระดับความร่วมมือและเพิ่มการพูดคุยกับแพลตฟอร์มสังคมออนไลน์ขนาดใหญ่ “ที่มีผู้ใช้จํานวนมาก” ขอให้มีความรับผิดชอบต่อผู้ใช้งาน มีความรับผิดชอบต่อสังคม เช่น ไม่ปล่อยให้คนร้ายซื้อโฆษณาหลอกลวง และใช้หลอกลวงประชาชนในวงกว้าง เป็นต้น
• เน้นการประชาสัมพันธ์เชิงรุก เข้าถึงประชาชนให้มากขึ้น ประสานงานอย่างใกล้ชิดกับตํารวจ หน่วยงานบังคับใช้กฎหมาย
.
อ่านเพิ่มเติม คลิกhttps://www.thaigov.go.th/news/contents/details/72681
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ 2567 ครั้งที่ 1 (ต.ค.66)
วันจันทร์ที่ 2 ตุลาคม 2566
​ปลัดกระทรวงกลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ 2567 ครั้งที่ 1 (ต.ค.66)
ตามที่มีพระบรมราชโองการโปรดเกล้าโปรดกระหม่อมพระราชทานยศทหารชั้นนายพลในสํานักงานปลัดกระทรวงกลาโหมได้รับพระราชทานยศทหารชั้นนายพล จํานวน 115 นาย
แบ่งเป็น พลเอก 18 นาย พลอากาศเอก 2 นาย พลโท 29 นาย พลเรือโท 2 นาย พลอากาศโท 2 นาย พลตรี 34 นาย พลเรือตรี 2 นาย พลอากาศตรี 5 นาย พลตรีหญิง 9 นาย พลเรือตรีหญิง 4 นาย และ พลอากาศตรีหญิง 8 นาย นั้น
ทั้งนี้ ในวันจันทร์ ที่ 2 ตุลาคม 2566 เวลา 10.00 น. พลเอก สนิธชนก สังขจันทร์ ปลัดกระทรวงกลาโหม เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ พ.ศ.2567 ครั้งที่ 1 (ต.ค. 66) และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อมย้ายเข้ามารับราชการในสํานักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม
โดยปลัดกระทรวงกลาโหมได้กล่าวแสดงความยินดีและให้โอวาทกับข้าราชการสํานักงานปลัดกระทรวงกลาโหมที่ได้รับพระราชทานยศสูงขึ้น นับเป็นเกียรติประวัติและความภาคภูมิใจแก่ท่านและวงศ์ตระกูลซึ่งความภาคภูมิใจที่เกิดขึ้นนี้สืบเนื่องมาจากความรู้ความสามารถในการปฏิบัติหน้าที่ราชการด้วยความวิริยะอุตสาหะเสียสละและมุ่งมั่น เป็นที่ไว้วางใจของผู้บังคับบัญชา โดยขอให้รักษาคุณงามความดี ยึดมั่นในคุณธรรม และปฏิบัติงานตามที่ได้รับมอบหมายอย่างเต็มกําลังความสามารถ ร่วมมือร่วมใจสร้างสรรค์พัฒนาสํานักงานปลัดกระทรวงกลาโหมให้มีความก้าวหน้าต่อไป
รัฐบาลไทย-ข่าวทำเนียบรัฐบาล-เตือน! แสดงความคิดเห็น “Slut Shaming” สุ่มเสี่ยงผิดกฎหมาย มีโทษทางอาญา
วันจันทร์ที่ 2 ตุลาคม 2566
เตือน! แสดงความคิดเห็น “Slut Shaming” สุ่มเสี่ยงผิดกฎหมาย มีโทษทางอาญา
.....
ตํารวจไซเบอร์ เผย “Slut Shaming” หรือ การประณามหยามเหยียดผู้หญิงที่มีพฤติกรรมทางเพศ หรือจัดการกับร่างกายตนเองต่างจากที่สังคมส่วนใหญ่คาดหวังนั้น
.
ถือเป็นรูปแบบหนึ่งของ “การประณาม” และตัดสินบุคคลอื่น บางครั้งบุคคลที่ประณามก็เป็นผู้หญิงด้วยกันเอง ซึ่งความคิดดังกล่าวอาจนําไปสู่ “Victim Blaming” หรือการโทษหญิง ซึ่งเป็นผู้เสียหายว่า “ตนเองเป็นต้นเหตุของการล่วงละเมิดทางเพศ”
.
แม้เสรีภาพในการแสดงความคิดเห็นของบุคคล “ถือเป็นสิทธิขั้นพื้นฐานตามกฎหมายรัฐธรรมนูญ” ที่มีความสําคัญของบุคคลในการแสดงออก แต่ผู้ที่แสดงความคิดเห็น “ต้องกระทําภายใต้ขอบเขตของกฎหมาย” และไม่ไปกระทบสิทธิของบุคคลอื่น
.
ทั้งนี้ การกระทําดังกล่าวอาจจะเข้าข่ายความผิดฐาน “หมิ่นประมาทโดยการโฆษณา” ตามประมวลกฎหมายอาญา มาตรา 328
.
มีอัตราโทษจําคุกไม่เกิน 2 ปี และ ปรับไม่เกิน 200,000 บาท หรือความผิดฐานอื่น ๆ ที่เกี่ยวข้อง
.
นอกจาก Slut Shaming แล้ว ยังมีรูปแบบของการประณาม และการตัดสินบุคคลอื่นที่น่าสนใจอีก เช่น
- Body Shaming : การประณาม วิจารณ์ รูปร่างหน้าตาของบุคคลอื่น
- Rich Shaming : การเสียดสี ประชดประชันบุคคลที่ร่ํารวย หรือการที่ให้ความใส่ใจกับการใช้จ่ายเงินของคนอื่นมากเป็นพิเศษ
- Toxic Masculinity : แนวคิดความเป็นชาย
.
การกระทํา หรือพฤติกรรมที่ได้กล่าวมาข้างต้นนั้น ไม่ว่าจะเป็นเพศใดก็ตาม ไม่ควรถูกด้อยค่า ถูกประณาม ดูหมิ่น หรือเหยียดหยาม
.
นอกจากจะส่งผลเสียต่อบุคคลที่ถูกกระทํา ก็ยังส่งผลกระทบต่อจิตใจ จนอาจพัฒนากลายเป็นโรคทางด้านจิตเวชแล้ว ยังเป็นการกระทําที่ผิดกฎหมายมี “โทษทางอาญา” อีกด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมการขนส่งทางบก กำชับผู้ประกอบการขนส่งและผู้ขับรถต้องติดตั้งและใช้อุปกรณ์สำหรับยึดตู้บรรทุกสินค้า เพื่อความปลอดภัยระหว่างขนส่งสินค้า ฝ่าฝืนมีโทษปรับสูงสุดไม่เกิน 50,000 บาท
วันจันทร์ที่ 2 ตุลาคม 2566
กรมการขนส่งทางบก กําชับผู้ประกอบการขนส่งและผู้ขับรถต้องติดตั้งและใช้อุปกรณ์สําหรับยึดตู้บรรทุกสินค้า เพื่อความปลอดภัยระหว่างขนส่งสินค้า ฝ่าฝืนมีโทษปรับสูงสุดไม่เกิน 50,000 บาท
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่มีข่าวและภาพตู้คอนเทนเนอร์บรรทุกสินค้าร่วงหล่นจากรถปรากฏบนสื่อสังคมออนไลน์บ่อยครั้ง การเกิดอุบัติเหตุในลักษณะดังกล่าวสร้างความเดือดร้อนให้แก่ผู้ใช้รถใช้ถนน และสูญเสียชีวิตและทรัพย์สินเป็นจํานวนมาก กรมการขนส่งทางบก (ขบ.) ในฐานะหน่วยงานที่เกี่ยวข้อง กําชับผู้ประกอบการขนส่งและผู้ขับรถต้องติดตั้งอุปกรณ์สําหรับยึดตู้บรรทุกสินค้า (Twist-Lock) ให้มั่นคงแข็งแรงติดกับตัวรถและสามารถรับน้ําหนักบรรทุกได้โดยไม่เกิดความเสียหาย เพื่อป้องกันไม่ให้ตู้บรรทุกสินค้าร่วงหล่นตลอดระยะเวลาที่ทําการขนส่ง โดยการติดตั้ง Twist-Lock ที่ถูกต้อง ต้องติดตั้งไม่น้อยกว่า 4 จุด ต่อ 1 ตู้บรรทุกสินค้า และอยู่ในตําแหน่งที่ทําให้การกระจายน้ําหนักบรรทุกมีความเหมาะสม นอกจากนี้ ต้องติดแผ่นสะท้อนแสงสีเหลือง/ขาว และสีแดงที่ตัวอุปกรณ์ เมื่อ Twist-Lock อยู่ในตําแหน่งการล็อกต้องปรากฏสัญลักษณ์สีเหลืองหรือสีขาวตามแนวยาวของตัวรถ หาก Twist-Lock อยู่ในตําแหน่งไม่ล็อก จะปรากฏสัญลักษณ์สีแดงตามแนวยาวของตัวรถอย่างชัดเจน เพื่อเป็นจุดสังเกตให้ผู้ใช้รถใช้ถนนร่วมทางมองเห็นได้อย่างชัดเจน หากกรณีผู้ประกอบการขนส่งไม่ติดตั้ง Twist-Lock จะมีความผิดตามพระราชบัญญัติการขนส่งทางบก พ.ศ. 2522 มาตรา 71 ประกอบมาตรา 148 ปรับสูงสุดไม่เกิน 50,000 บาท ส่วนผู้ขับรถหากไม่ล็อกตู้บรรทุกสินค้าจะมีความผิดตามมาตรา 102 (4) ประกอบมาตรา 127 ปรับสูงสุดไม่เกิน 5,000 บาท
นอกจากนี้ ต้องติดตั้งอุปกรณ์สะท้อนแสงที่สามารถสังเกตเห็นได้อย่างชัดเจนในเวลากลางคืนระยะไม่น้อยกว่า 150 เมตร และหากเป็นรถบรรทุกที่มีจํานวนเพลาล้อ กงล้อและยาง ตั้งแต่ 2 เพลา 4 ล้อ ยาง 6 เส้นขึ้นไป (ยกเว้นรถลากจูง) ที่มีความกว้างหรือความยาวเกินกว่าที่กําหนด ต้องติดตั้งแผ่นสะท้อนแสงควบคู่กับอุปกรณ์สะท้อนแสงด้วย โดยแผ่นสะท้อนแสงต้องมีความกว้างอย่างน้อย 50 มิลลิเมตร แต่ไม่เกิน 60 มิลลิเมตรติดตั้งที่ด้านท้ายรถที่ความสูง 25 - 150 เซนติเมตรจากพื้น โดยติดตั้งเป็นแนวยาวรอบขอบทุกด้านโดยใช้แผ่นสะท้อนแสงสีแดงหรือสีเหลือง ส่วนด้านข้างติดตั้งแผ่นสะท้อนแสงสีขาวหรือสีเหลืองเป็นแนวยาวตามแนวนอนข้างล่างที่ความสูง 25 - 150 เซนติเมตรจากพื้น และติดตั้งเพิ่มเติมที่มุมด้านบนข้างหน้าและข้างท้ายรถ โดยติดตามแนวนอนและแนวตั้ง ทํามุม 90 องศา เพื่อแสดงระยะความสูงของรถ หรืออาจติดตั้งเป็นแนวยาวรอบขอบทุกด้านได้เช่นเดียวกัน ทั้งนี้ แผ่นสะท้อนแสงที่ใช้ต้องมีคุณลักษณะและขนาดเป็นไปตามข้อกําหนดของ ขบ.
รัฐบาลไทย-ข่าวทำเนียบรัฐบาล-ดีอี เตือน คนร้ายซื้อ sponsor ใน facebook เผยแพร่วงกว้าง เพจปลอมผุดเป็นดอกเห็ด อ้างเป็น ตำรวจไซเบอร์ DSI หรือ หน่วยงานรัฐ
วันจันทร์ที่ 2 ตุลาคม 2566
ดีอี เตือน คนร้ายซื้อ sponsor ใน facebook เผยแพร่วงกว้าง เพจปลอมผุดเป็นดอกเห็ด อ้างเป็น ตํารวจไซเบอร์ DSI หรือ หน่วยงานรัฐ
ดีอี เตือน คนร้ายซื้อ sponsor ใน facebook เผยแพร่วงกว้าง เพจปลอมผุดเป็นดอกเห็ด อ้างเป็น ตํารวจไซเบอร์ DSI หรือ หน่วยงานรัฐ
นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ในฐานะโฆษกกระทรวงฯ กล่าวถึง ตามที่มี เพจปลอมผุดขึ้นมาอย่างกับดอกเห็ด อ้างเป็น ตํารวจไซเบอร์ DSI หรือเป็นหน่วยงานรัฐฯ เพื่อหวังหลอกเอาข้อมูลของผู้ที่หลงเชื่อ ดังนั้นการสังเกตเพจปลอมและเพจจริง มีดังนี้
วิธีสังเกตเพจปลอม
- ไม่มีเครื่องหมายยืนยันตัวตน
- มีผู้ติดตามเพจจํานวนน้อย
- ซื้อ โฆษณา หรือ sponsor จาก FB
วิธีสังเกตเพจจริง
- เพจจริงใช้ชื่อว่า ตํารวจไซเบอร์ – บช.สอท.
- มีเครื่องหมายยืนยันตัวตน (Meta Verified) สัญลักษณ์ที่กาถูกสีฟ้าด้านหลังชื่อเพจ
- มีผู้ติดตามเพจเป็นจํานวนมาก
- ลิงก์เพจจริง https://www.facebook.com/CybercopTH
ที่มา : ศูนย์ต่อต้านข่าวปลอม ประเทศไทย
_____________________________
รัฐบาลไทย-ข่าวทำเนียบรัฐบาล-"กระทรวงอุตฯ" ร่วมประชุมคณะกรรมการส่งเสริมวิสาหกิจขนาดกลางและขนาดย่อม
วันจันทร์ที่ 2 ตุลาคม 2566
02/10/2566
"กระทรวงอุตฯ" ร่วมประชุมคณะกรรมการส่งเสริมวิสาหกิจขนาดกลางและขนาดย่อม
"กระทรวงอุตฯ" ร่วมประชุมคณะกรรมการส่งเสริมวิสาหกิจขนาดกลางและขนาดย่อม
กรุงเทพฯ 29 กันยายน 2566 - นายภาสกร ชัยรัตน์ ผู้ตรวจราชการกระทรวงอุตสาหกรรม ผู้แทนรัฐมนตรีว่าการกระทรวงอุตสาหกรรม พร้อมด้วย นายวัชรุน จุ้ยจําลอง รองอธิบดีกรมส่งเสริมอุตสาหกรรม เป็นผู้แทนปลัดกระทรวงอุตสาหกรรม เข้าร่วมประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 3/2566 โดยมี นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธานการประชุม ณ ห้องประชุมกิตติยากรวรลักษณ์ ชั้น 4 สํานักงานปลัดกระทรวงพาณิชย์ กระทรวงพาณิชย์
ในการประชุมครั้งนี้ ได้พิจารณาและให้ความเห็นชอบในประเด็นต่างๆ ดังนี้ 1) แผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566-2570) 2) รายงานสถานการณ์ MSME ไตรมาสที่ 2 และรายงานผลการตรวจสอบงบการเงินของ สสว. ประจําปี 2565 3) ให้ความเห็นชอบกฎบัตรคณะอนุฯ ตรวจสอบ สสว. ฉบับทบทวนปี 2566 และให้ความเห็นชอบจัดสรรเงินกองทุนส่งเสริมวิสาหกิจขนาดกลางและขนาดย่อม ประจําปี 2566 ไปพลางก่อน
นอกจากนี้ รองนายกรัฐมนตรี ยังได้มอบนโยบายเกี่ยวกับการดําเนินงานและบริหารงานของ สสว. โดยเน้นย้ําการขับเคลื่อน ส่งเสริมพัฒนา SMEs อย่างชัดเจน มีการทํางานบูรณาการอย่างชัดเจน เพื่อประสิทธิภาพในการส่งเสริม SMEs โดยรัฐบาลได้วางเป้าหมายให้ SMEs เป็นกลไกในการขับเคลื่อนเศรษฐกิจที่สําคัญอีกอย่างหนึ่งของประเทศไทย
รัฐบาลไทย-ข่าวทำเนียบรัฐบาล-ไทยเข้าร่วมประชุม UNGA 78 แสดงบทบาทไทยในเวทีโลก
วันจันทร์ที่ 2 ตุลาคม 2566
ไทยเข้าร่วมประชุม UNGA 78 แสดงบทบาทไทยในเวทีโลก
วันเสาร์ที่ 23 กันยายน 2566
ต่อจากนี้ไป ขอเชิญรับฟังไทยคู่ฟ้า
ในห้วงสัปดาห์ที่ผ่านมา (18-22ก.ย.66) นายเศรษฐา ทวีสิน นายกรัฐมนตรี
เดินทางไปร่วมประชุมสมัชชาสหประชาชาติ ครั้งที่ 78 หรือ UNGA 78 ณ นครนิวยอร์ก สหรัฐอเมริกา
โดยมีการนําเสนอนโยบายของรัฐบาลไทยทั้งด้านเศรษฐกิจและการพัฒนาที่ยั่งยืน
สร้างความเชื่อมั่นต่อประเทศไทยให้แก่สมาชิกสหประชาชาติ
มีส่วนร่วมในการกําหนดวาระสําคัญของโลกในฐานะสมาชิกสหประชาชาติที่มีบทบาทสร้างสรรค์และมีความรับ
ผิดชอบ ตลอดจนผลักดันความร่วมมือของประชาคมโลกในการเร่งขับเคลื่อนวาระการพัฒนาที่ยั่งยืน
ค.ศ.2030 และยังเป็นโอกาสให้นายกรัฐมนตรีได้พบหารือกับผู้นําระดับสูงของประเทศต่าง ๆ
ผู้บริหารภาคเอกชนของสหรัฐฯ สื่อมวลชน ทีมประเทศไทย และประชาชนไทยในสหรัฐฯ ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส. MOU โครงการ Life Begins with GHB ร่วมกับ สมาคมนักบัญชีไทย จัดทำแพ็คเกจสินเชื่อบ้านดอกเบี้ยต่ำ เริ่มต้นเพียง 3% ต่อปี
วันจันทร์ที่ 2 ตุลาคม 2566
02/10/2566
ธอส. MOU โครงการ Life Begins with GHB ร่วมกับ สมาคมนักบัญชีไทย จัดทําแพ็คเกจสินเชื่อบ้านดอกเบี้ยต่ํา เริ่มต้นเพียง 3% ต่อปี
ธอส. และสมาคมนักบัญชีไทย ร่วมลงนามบันทึกความร่วมมือ (MOU) “โครงการ Life Begins with GHB” มุ่งส่งเสริมให้สมาชิกของสมาคมนักบัญชีไทยที่ปัจจุบันมีจํานวนกว่า 6,000 รายทั่วประเทศ ได้มีที่อยู่อาศัยเป็นของตนเอง ตามพันธกิจ “ทําให้คนไทยมีบ้าน”
นายวิทยา แสนภักดี รองกรรมการผู้จัดการ กลุ่มงานการตลาด ธนาคารอาคารสงเคราะห์ (ธอส.) และ นางสาวชนกานต์ ธารเรวดี นายกสมาคมนักบัญชีไทย ร่วมลงนามบันทึกความร่วมมือ (MOU) “โครงการ Life Begins with GHB” ระหว่าง ธนาคารอาคารสงเคราะห์ กับ สมาคมนักบัญชีไทย มุ่งส่งเสริมให้สมาชิกของสมาคมนักบัญชีไทยที่ปัจจุบันมีจํานวนกว่า 6,000 รายทั่วประเทศ ได้มีที่อยู่อาศัยเป็นของตนเอง ตามพันธกิจ “ทําให้คนไทยมีบ้าน” ผ่านผลิตภัณฑ์สินเชื่ออัตราดอกเบี้ยพิเศษของ ธอส. ภายใต้โครงการ Life Begins with GHB
นายวิทยา แสนภักดี รองกรรมการผู้จัดการ กลุ่มงานการตลาด ธนาคารอาคารสงเคราะห์ (ธอส.) เปิดเผยว่า เนื่องในโอกาสครบรอบการดําเนินงาน 70 ปี ธอส. ยังคงพร้อมมุ่งมั่นส่งเสริมให้คนไทยได้มีที่อยู่อาศัยเป็นของตนเอง ตามพันธกิจ “ทําให้คนไทยมีบ้าน” อย่างต่อเนื่อง ด้วยการจัดทําผลิตภัณฑ์สินเชื่ออัตราดอกเบี้ยพิเศษที่ครอบคลุมลูกค้าประชาชนในหลากหลายอาชีพมากขึ้น ในครั้งนี้ ธอส. จึงได้ร่วมมือกับสมาคมนักบัญชีไทย เพื่อสนับสนุนให้สมาชิกของสมาคมนักบัญชีไทย สามารถเข้าถึงผลิตภัณฑ์ทางการเงินของธนาคารได้สะดวกยิ่งขึ้น และได้รับสิทธิพิเศษต่าง ๆ ของผลิตภัณฑ์สินเชื่อของธนาคารผ่าน “โครงการ Life Begins with GHB”
นางสาวชนกานต์ ธารเรวดี นายกสมาคมนักบัญชีไทย กล่าวว่า ในนามของสมาคมนักบัญชีไทยขอขอบคุณ ธอส. ที่ให้การสนับสนุนให้นักบัญชีไทยที่เป็นสมาชิกสมาคมฯ กว่า 6,000 ราย ได้มีโอกาสเข้าถึงผลิตภัณฑ์สินเชื่อที่อยู่อาศัยอัตราดอกเบี้ยต่ํา ทําให้นักบัญชีไทยมีความมั่นคงในชีวิตเพิ่มมากขึ้น ทั้งนี้ สมาชิกของสมาคมนักบัญชีไทยที่มีความประสงค์จะใช้ผลิตภัณฑ์สินเชื่ออัตราดอกเบี้ยพิเศษของ ธอส. ภายใต้ “โครงการ Life Begins with GHB” สามารถสอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ออมสิน ร่วมสนับสนุนหลัก จัดงาน “Sustainability Expo 2023”
วันจันทร์ที่ 2 ตุลาคม 2566
02/10/2566
ออมสิน ร่วมสนับสนุนหลัก จัดงาน “Sustainability Expo 2023”
ออมสิน ร่วมสนับสนุนหลัก จัดงาน “Sustainability Expo 2023” ประกาศชัด บทบาทภาคการเงินสนับสนุนการเปลี่ยนผ่านสู่สังคมคาร์บอนต่ํา จัดเต็มโปรดักส์การเงินสีเขียว ที่บูธออมสิน โซน Better Community 2-8 ต.ค. 66 ณ ศูนย์ฯ สิริกิติ์
ออมสิน ร่วมสนับสนุนหลัก จัดงาน “Sustainability Expo 2023” ประกาศชัด บทบาทภาคการเงินสนับสนุนการเปลี่ยนผ่านสู่สังคมคาร์บอนต่ํา จัดเต็มโปรดักส์การเงินสีเขียว ที่บูธออมสิน โซน Better Community 2-8 ต.ค. 66 ณ ศูนย์ฯ สิริกิติ์
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินได้ร่วมเป็นผู้สนับสนุนหลักในการจัดงาน Sustainability Expo 2023 หรือ SX2023 มหกรรมด้านความยั่งยืนที่ใหญ่ที่สุดในอาเซียน จัดขึ้นเป็นปีที่ 4 ณ ศูนย์การประชุมแห่งชาติสิริกิติ์ ภายใต้แนวคิด “Good Balance, Better World” สมดุลที่ดี เพื่อโลกที่ดีกว่า ซึ่งงานดังกล่าว เป็นการผนึกกําลังขององค์กรชั้นนําทั้งภาครัฐ ภาคเอกชน และภาคชุมชน ที่มาร่วมกันแชร์ประสบการณ์ องค์ความรู้ และนวัตกรรมด้านความยั่งยืนมากมาย เพื่อสร้างแรงกระเพื่อมให้ทุกภาคส่วนมาร่วมกันสร้างความยั่งยืนในมิติต่าง ๆ โดยยึดหลัก พอเพียง ยั่งยืน เพื่อโลก ให้ทุกคนลงมือทําอย่างจริงจัง
สําหรับธนาคารออมสินได้เข้าร่วมงานด้วยในโซน Better Community ภายใต้แนวคิด “Creating Happy Community : สร้างสมดุลมิติความยั่งยืน เพื่อสังคมเป็นสุข” โดยนําเสนอผลงานความสําเร็จของธนาคารเพื่อสังคมที่สามารถสร้างผลลัพธ์เชิงบวกได้อย่างเป็นรูปธรรม ผ่านโครงการพัฒนาสังคมและชุมชนมากมาย รวมถึงบอกเล่าความสําเร็จของการบูรณาการมิติทางสังคมเข้าในกระบวนการปฏิบัติงานด้วยกลไก Social Mission Integration เพื่อให้เกิดความยั่งยืนในการสร้างประโยชน์ต่อสังคม ทั้งนี้ การเข้าร่วมเป็นผู้สนับสนุนหลักและร่วมออกบูธในงาน SX2023 ครั้งนี้ นับเป็นการแสดงจุดยืนชัดเจนของการเป็นภาคการเงินที่สนับสนุนการเปลี่ยนผ่านสู่สังคมคาร์บอนต่ํา โดยผู้เข้าชมงานจะได้พบกับผลิตภัณฑ์การเงินสีเขียว สําหรับผู้ที่สนใจสินเชื่อเงื่อนไขพิเศษเพื่อลูกค้ารายย่อย ผู้ประกอบการ SMEs และธุรกิจ ไม่ว่าจะเป็นสินเชื่อ EV Supply Chain สินเชื่อ BCG, GSB Go Green, GSB Green Biz, GSB Green Home Loan รวมถึงเงินฝากปันน้ําใจเงื่อนไขพิเศษสําหรับผู้ฝากเงินที่เลือกบริจาคช่วยเหลือมูลนิธิที่เข้าร่วมโครงการ
นอกจากนี้ ยังมีการจัดพื้นที่ส่งเสริมการสร้างรายได้ที่ยั่งยืนแก่ผู้สนใจเข้าร่วมฝึกอบรมสร้างอาชีพ ฟรี! กับโค้ชมืออาชีพ ตลอดจนกิจกรรมภารกิจช่วยโลกให้ได้ร่วมสนุกรับของที่ระลึกมากมายตลอดงาน ขอเชิญพบกันที่บูธธนาคารออมสิน ในงาน Sustainability Expo 2023 ได้ที่โซน Better Community ระหว่างวันที่ 2-8 ต.ค.2566 ณ ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-ปลัด มท. แสดงมุทิตาจิตข้าราชการมหาดไทยที่จะเกษียณอายุราชการในวันที่ 1 ต.ค. 66 เน้นย้ำ “ร่วมระลึกคุณค่าการทำงานที่ผ่าน แม้เกษียณอายุราชการแล้ว แต่ต้องไม่เกษียณจากการทำคุณประโยชน์..
วันอาทิตย์ที่ 1 ตุลาคม 2566
01/10/2566
ปลัด มท. แสดงมุทิตาจิตข้าราชการมหาดไทยที่จะเกษียณอายุราชการในวันที่ 1 ต.ค. 66 เน้นย้ํา “ร่วมระลึกคุณค่าการทํางานที่ผ่าน แม้เกษียณอายุราชการแล้ว แต่ต้องไม่เกษียณจากการทําคุณประโยชน์..
ปลัดมหาดไทย แสดงมุทิตาจิตข้าราชการมหาดไทยที่จะเกษียณอายุราชการในวันที่ 1 ตุลาคม 2566 พร้อมเน้นย้ํา “ร่วมระลึกคุณค่าการทํางานที่ผ่าน แม้เกษียณอายุราชการแล้ว แต่ต้องไม่เกษียณจากการทําคุณประโยชน์ต่อประเทศชาติบ้านเมืองตลอดไป”
เมื่อวันที่ 30 ก.ย. 66 นายสุทธิพงษ์ จุลเจริญ ปลัดกระทรวงมหาดไทย กล่าวว่า เนื่องในโอกาสที่ในวันที่ 1 ตุลาคม 2566 นี้ จะมีข้าราชการกระทรวงมหาดไทยผู้มีอายุครบ 60 ปี ต้องเกษียณอายุราชการ จึงขอร่วมแสดงมุทิตาจิตแด่ข้าราชการผู้เกษียณอายุราชการทุกท่าน โดยสิ่งที่ทุกคนมีเหมือนกันอย่างเท่าเทียม คือ “เวลา” ไม่ว่าเราจะอยู่ในตําแหน่ง หรือแห่งหนใด ในช่วงเวลาของการเดินทางที่ผ่านมา เราโชคดีที่ได้เดินทางร่วมกันมาบนเวลาที่มีความหมาย ได้พบความสุข ความสนุก เรื่องราวดีดี และประสบการณ์ที่ท้าทาย จนถึงเวลาสุดท้ายของการที่ได้เจอกันในชีวิตการทํางาน
“เมื่อเวียนย่างเข้าสู่เดือนกันยายนของทุกปี เราทุกคนต่างรู้ดีว่า นั่นคือ “วาระแห่งการเกษียณอายุราชการที่เวียนมาบรรจบ” ช่วงชีวิตที่ผ่านมาในเส้นทางการทํางานของทุกท่าน กระผมได้พบว่า ทุกท่านล้วนแล้วแต่เป็นทรัพยากรบุคคลอันทรงคุณค่าของกระทรวงมหาดไทย เป็นผู้ซึ่งทุ่มเทกําลังกายและใจเสมอ ใช้ศักยภาพและความสามารถในการพัฒนาองค์กร สังคม และประเทศชาติ” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอขอบคุณใน “คุณความดี” และทุกสิ่งที่ข้าราชการผู้เกษียณอายุราชการทุกท่านได้เสียสละมาโดยตลอด ขอให้ท่านจงภาคภูมิใจและจงเชื่อมั่นว่าคุณงามความดีที่ท่านได้เคยปฏิบัตินั้นจะเป็นที่ระลึกถึงแก่คนรุ่นหลังอย่างแน่นอน ทั้งนี้ ขอให้ทุกท่านถือเอาวาระแห่งการเกษียณอายุราชการนี้ เป็นการเริ่มต้นสิ่งใหม่ดังที่ปรารถนาไว้ และขอให้ใช้ชีวิตต่อไปจากนี้อย่างมีความสุขและมีคุณค่าต่อไป ทั้งนี้ แม้ทุกท่านจะเกษียณอายุราชการ แต่ขอฝากให้ทุกท่านต้องไม่เกษียณจากการทําคุณประโยชน์ต่อประเทศชาติบ้านเมืองตลอดไป
“...ตราพระราชสีห์ สัญลักษณ์ อนรรฆค่า
เป็นที่มา ในเส้นทาง ของศักดิ์ศรี
อุดมการณ์ สร้างสังคม แห่งความดี
พัฒนา ทุกพื้นที่ ประเทศไทย
ด้วยพันธะ หน้าที่ เกียรติยศ
ถึงกําหนด ครบวาระ อันยิ่งใหญ่
ครบเกษียณ อายุ กําหนดไว้
ถึงอย่างไร เราคือคน มหาดไทยดังเช่นเดิม
เพราะราชสีห์ ผู้ภักดี ต่อแผ่นดิน
เกษียณเพียง อายุ ราชการ
แต่จะไม่ เกษียณ จากการงาน
ที่ทําคุณ ประโยชน์ ต่อส่วนรวม...”
ด้วยจิตคารวะ...แด่ ผู้เกษียณอายุราชการในวันที่ 1 ตุลาคม 2566 ทุกท่าน